《过慧山方丈皞老酌泉试茶赋两诗遗之 其二》
宋代·孙觌

战尘霾汉天，猎火焮胡地。一筇道垢气，步入青莲寺。

眈眈九龙盘，一壑埋老翠。倚天松骨大，粘壁苔发细。

道人本臞儒，得法妙出世。胸中万斛泉，洗尽蔬笋气。

大风吹泠泠，助我鸣鼓吹。名为不二门，声音作佛事。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。